rejauldu/bengali-wikipedia huggingface dataset:
ফিফা ১৮ হলো একটি ফুটবল আদিখেত্যা ফিফা সিরিজের একটি ভিডিও গেম। এটি তৈরি এবং প্রকাশ করেছে ইএ স্পোর্টস এবং ২০১৭ সালের ২৯শে সেপ্টেম্বর তারিখে মাইক্রোসফট উইন্ডোজ, নিন্টেন্ডো সুইচ, প্লেস্টেশন ৩, প্লেস্টেশন ৪, এক্সবক্স ৩৬০ এবং এক্সবক্স ওয়ানের অন্য প্রকাশ করে হয়। এটি ফিফা ভিডিও গেম সিরিজের ২৫তম ভিডিও গেম। এই গেমের নিয়মিত প্রচ্ছদের কভার তারকা হিসেবে উপস্থিত হয়েছেন রিয়াল মাদ্রিদ ফুটবল ক্লাবের আক্রমণভাগের খেলোয়াড় ক্রিস্তিয়ানো রোনালদো। অন্যদিকে, এই গেমের আইকন সংস্করণের কভার তারকা হিসেবে উপস্থিত হয়েছেন সাবেক ব্রাজিলীয় এবং রিয়াল মাদ্রিদ ফুটবল ক্লাবের ফুটবলার রোনালদো।  ফিফা ১৮ ফ্রস্টবাইট ৩ গেম ইঞ্জিন ব্যবহার করে তৈরিকৃত দ্বিতীয় ফিফা গেম।, যদিও এই গেমের কিছু অংশ তৈরির জন্য অন্য আরেকটি গেম ইঞ্জিন ব্যবহার করা হয়েছে। এই গেমের প্লেস্টেশন ৪ এবং এক্সবক্স ওয়ান সংস্করণে দ্য জার্নি চলমান রাখা হয়েছে, এটি হচ্ছে একটি গল্পভিত্তিক মোড যেটি প্রথম ফিফা ১৭-এ দ্য জার্নি: হান্টার রিটার্নস নামে শুরু হয়েছিল। প্লেস্টেশন ৩ এবং এক্সবক্স ৩৬০ সংস্করণ, ফিফা ১৮: লেগাসি সংস্করণ নামে পরিচিত।"What Is FIFA 18 Legacy Edition? - FAQ". EA Sports.  তথ্যসূত্র  বহিঃসংযোগ    বিষয়শ্রেণী:২০১৭ ভিডিও গেম বিষয়শ্রেণী:ভিডিও গেম বিষয়শ্রেণী:লা লিগার অনুমতিপ্রাপ্ত ভিডিও গেম বিষয়শ্রেণী:ফিফা (ভিডিও গেম ধারাবাহিক) বিষয়শ্রেণী:২০১৭-এর ভিডিও গেম বিষয়শ্রেণী:ফুটবল ভিডিও গেম বিষয়শ্রেণী:প্লেস্টেশন ৩-এর ভিডিও গেম বিষয়শ্রেণী:উইন্ডোজ গেম
মন্টসেরাট জাতীয় ফুটবল দল () হচ্ছে আন্তর্জাতিক ফুটবলে মন্টসেরাটের প্রতিনিধিত্বকারী পুরুষদের জাতীয় দল, যার সকল কার্যক্রম মন্টসেরাটের ফুটবলের সর্বোচ্চ নিয়ন্ত্রক সংস্থা মন্টসেরাট ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯৬ সাল হতে ফুটবলের সর্বোচ্চ সংস্থা ফিফার এবং ১৯৯৪ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৯১ সালের ১০শে মে তারিখে, মন্টসেরাট প্রথমবারের মতো আন্তর্জাতিক খেলায় অংশগ্রহণ করেছে; সেন্ট লুসিয়ায় অনুষ্ঠিত উক্ত ম্যাচে মন্টসেরাট সেন্ট লুসিয়ার কাছে ৩–০ গোলের ব্যবধানে পরাজিত হয়েছে।  ১,০০০ ধারণক্ষমতাবিশিষ্ট ব্লেকস ইস্টেট স্টেডিয়ামে এমেরাল্ড বয়েজ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মন্টসেরাটের রাজধানী প্লাইমাউথে অবস্থিত। বর্তমানে এই দলের ম্যানেজারের দায়িত্ব পালন করছেন উইলি ডোনাচি এবং অধিনায়কের দায়িত্ব পালন করছেন নটিংহ্যাম ফরেস্টের আক্রমণভাগের খেলোয়াড় লাইল টেইলর।  মন্টসেরাট এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও মন্টসেরাট এপর্যন্ত একবারও অংশগ্রহণ করতে সক্ষম হয়নি।  ডিন ম্যাসন, ব্র্যাডলি উড-গার্নেস, অ্যালেক্স জেমস ডায়ার, জেলি হজসন এবং লাইল টেইলরের মতো খেলোয়াড়গণ মন্টসেরাটের জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০১৪ সালের আগস্ট মাসে প্রকাশিত র‌্যাঙ্কিংয়ে মন্টসেরাট তাদের ইতিহাসে সর্বোচ্চ অবস্থান (১৬৫তম) অর্জন করে এবং ২০১১ সালের জানুয়ারি মাসে প্রকাশিত র‌্যাঙ্কিংয়ে তারা ২০৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মন্টসেরাটের সর্বোচ্চ অবস্থান হচ্ছে ১০৭তম (যা তারা ১৯৫০ সালে অর্জন করেছিল) এবং সর্বনিম্ন অবস্থান হচ্ছে ২৩৩। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬   ১৯৭০   ১৯৭৪   ১৯৭৮   ১৯৮২   ১৯৮৬   ১৯৯০   ১৯৯৪   ১৯৯৮    ২০০২  উত্তীর্ণ হয়নি  ২  ০  ০  ২  ১  ৬  ২০০৬  ২  ০  ০  ২  ০  ২০  ২০১০  ১  ০  ০  ১  ১  ৭  ২০১৪  ২  ০  ০  ২  ৩  ৮  ২০১৮  ২  ০  ১  ১  ৩  ৪  ২০২২  অনির্ধারিত  অনির্ধারিত মোট   ০/২১   ৯  ০  ১  ৮  ৮  ৪৫  তথ্যসূত্র  বহিঃসংযোগ  ফিফা-এ মন্টসেরাট জাতীয় ফুটবল দল    কনকাকাফ-এ মন্টসেরাট জাতীয় ফুটবল দল    বিষয়শ্রেণী:মন্টসেরাট জাতীয় ফুটবল দল বিষয়শ্রেণী:উত্তর আমেরিকার জাতীয় ফুটবল দল বিষয়শ্রেণী:ক্যারিবীয় জাতীয় ফুটবল দল
থাম্ব|টাকাপে-র লোগো টাকাপে () হলো বাংলাদেশের একটি স্থানীয় মুদ্রা কার্ড যা বৈদেশিক মুদ্রার রিজার্ভ সংরক্ষণের উদ্দ্যেশে ভিসা এবং মাস্টারকার্ডের মতো আন্তর্জাতিক কার্ড নেটওয়ার্কের উপর নির্ভরতা কমাতে চালু করা হয়। প্রাথমিকভাবে বাংলাদেশের ৮টি ব্যাঙ্ককে এই কার্ড ইস্যুর সুবিধা প্রদান করা হয়েছে।   পটভূমি  ‘টাকাপে’ বাস্তবায়নের জন্য ২০২৪ সালের ১৮ ফেব্রুয়ারি থ্যালস ডিজিটাল আইডেন্টিটি অ্যান্ড সিকিউরিটির সহযোগী হিসেবে মেসার্স দ্য ইন্সট্রুমেন্টাল ক্লিক-এর সঙ্গে বাংলাদেশ ব্যাংক চুক্তিবদ্ধ হয়।   তথ্যসূত্র   বিষয়শ্রেণী:২০২৪-এ প্রতিষ্ঠিত অর্থিক পরিষেবা প্রদানকারী কোম্পানি বিষয়শ্রেণী:বাংলাদেশে ব্যাংকিং বিষয়শ্রেণী:ক্রেডিট কার্ড প্রদানকারী সমিতি বিষয়শ্রেণী:ডেবিট কার্ড প্রদানকারী সমিতি বিষয়শ্রেণী:বাংলাদেশের আন্তঃব্যাংক নেটওয়ার্ক বিষয়শ্রেণী:বাংলাদেশের অর্থপ্রদান ও নিষ্পত্তি পদ্ধতি বিষয়শ্রেণী:বাংলাদেশের ক্রেডিট কার্ড
আর্লেন ডুরান ব্রোসাস (জন্ম ৩০ অক্টোবর, ১৯৭৫) একজন ফিলিপিনা শিক্ষাবিদ, শিশু অধিকার কর্মী এবং রাজনীতিবিদ। তিনি ১৯তম কংগ্রেসের জন্য ফিলিপাইনের প্রতিনিধি পরিষদের সদস্য এবং গ্যাব্রিয়েলা মহিলা পার্টি-তালিকাভুক্ত গ্রুপের অধীনে ১৮তম কংগ্রেসের অংশ ছিলেন।  কংগ্রেসে, তিনি কর্মীদের স্থায়ীত্বের নিরাপত্তা প্রদানের জন্য অ্যান্টি- এন্ডো বিলটি পেশ করেছিলেন। তিনি যৌন অভিযোজন এবং লিঙ্গ পরিচয় প্রকাশ (এসওজিআইই) সমতা বিলের অন্যতম সহ-লেখক।  তিনি শিশু পর্নোগ্রাফি বিরোধী জোটের মুখপাত্র এবং শিশু পতিতাবৃত্তি বন্ধে সেভ নেনা প্রচারণার মুখপাত্র এবং সহ-আহ্বায়ক ছিলেন। তিনি (আকপ সা বাটা এনজি এমগা গুরু কলিঙ্গ) এর নির্বাহী পরিচালক, স্বেচ্ছাসেবক দিবা-যত্ন শিক্ষকদের একটি দেশব্যাপী জোট, এবং আকাপ বাটা পার্টি-তালিকার মহাসচিব ছিলেন।  তিনি ১৭তম কংগ্রেসের সদস্যও ছিলেন যেখানে গ্যাব্রিয়েলা দলীয় তালিকাভুক্ত গোষ্ঠীগুলির মধ্যে দ্বিতীয় সর্বোচ্চ সংখ্যক ভোট পেয়েছিলেন।   প্রাথমিক জীবন এবং শিক্ষা  ব্রোসাস কুইজন সিটির একটি দরিদ্র পরিবার থেকে এসেছেন। পাঁচ সন্তানের মধ্যে সে তৃতীয় সন্তান। তার মা জেলে পরিবার থেকে এসেছেন এবং তার বাবা ছিলেন একজন কৃষক।  তিনি ফিলিপাইন বিশ্ববিদ্যালয় (ইউপি) ডিলিমান থেকে ফিলিপাইন স্টাডিজে স্নাতক ডিগ্রি অর্জন করেন এবং ইউপি বাগুইও এবং ইউপি ম্যানিলায় ফিলিপাইনের সাহিত্য, মানবিকতা এবং বিজ্ঞান, প্রযুক্তি এবং সমাজ বিষয়ে শিক্ষকতা করেন।   ১৮তম কংগ্রেস  ব্রোসাস গ্যাব্রিয়েলা মহিলা দলের তালিকাভুক্ত দলের অধীনে ১৮তম কংগ্রেসে ফিলিপাইনের প্রতিনিধি পরিষদের সদস্য ছিলেন, এই সময় তিনি সহকারী সংখ্যালঘু নেতা হিসেবে দায়িত্ব পালন করেছিলেন।  ব্রোসাস এসওজিআইই সমতা বিলের অন্যতম সহ-লেখক, যার লক্ষ্য যৌন অভিমুখের উপর ভিত্তি করে বৈষম্য রোধ করা।  তিনি এন্ডো-বিরোধী বিলের সহ-লেখক ছিলেন, যা এন্ডো বা শ্রম চুক্তিবদ্ধকরণের প্রথার অবসান ঘটিয়ে শ্রমিকদের মেয়াদের নিরাপত্তা প্রদানের চেষ্টা করেছিল।  তিনি ধান শিল্প উন্নয়ন আইন দাখিল করেন, যার লক্ষ্য ফিলিপিনো কৃষকদের সহায়তা করা এবং দেশে ধান উৎপাদন বৃদ্ধির জন্য ধান অঞ্চল চিহ্নিত করা।  তিনি ১৮তম কংগ্রেসে ডে-কেয়ার কর্মীদের জন্য একটি ম্যাগনা কার্টা, একক পিতামাতা কল্যাণ আইনের সংশোধনী, ধর্ষণ বিরোধী আইনের সংশোধনী এবং নারী ও শিশুদের বিরুদ্ধে ইলেকট্রনিক সহিংসতা দাখিল করেছেন।  তিনি সম্প্রচার সংস্থা এবিএস-সিবিএন-এর ফ্র্যাঞ্চাইজি নবায়নকেও সমর্থন করেন।  ২০২০ সালে, ব্রোসাস হাউস বিল নম্বর ৬৮৭৫, যা সন্ত্রাসবিরোধী বিল নামেও পরিচিত, পাসের প্রতিবাদে সহকর্মী আইন প্রণেতাদের সাথে যোগ দেন।  ২০২১ সালে, তিনি উভয় কক্ষের ২ নম্বর প্রস্তাবের বিরোধিতা করেছিলেন, যার লক্ষ্য ছিল ১৯৮৭ সালের সংবিধানের মূল শিল্পের বিদেশী মালিকানা সম্পর্কিত অর্থনৈতিক বিধান সংশোধন করা।  ব্রোসাস জলবায়ু ন্যায়বিচার এবং মানবাধিকার সুরক্ষাকে সমর্থন করেন।   ১৯তম কংগ্রেস  ২০২২ সালে, ব্রোসাস ১৯তম কংগ্রেসে সহকারী সংখ্যালঘু নেতা হিসেবে নিযুক্ত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ফিলিপিনো রাজনীতিবিদ বিষয়শ্রেণী:১৯৭৫-এ জন্ম বিষয়শ্রেণী:অপর্যালোচিত অনুবাদসহ পাতা বিষয়শ্রেণী:২১শ শতাব্দীর ফিলিপিনো নারী রাজনীতিবিদ
thumb|290px|প্রজ্ঞাপারমিতা দেবী নালন্দা (বিহার, ভারত) থেকে সচিত্র সংস্কৃত অষ্টসাহস্রিকা প্রজ্ঞাপারমিতাসূত্রের পাণ্ডুলিপিতে, আনুমানিক ৭০০-১১০০ খ্রিস্টাব্দ। প্রজ্ঞাপারমিতা দেবী () হলেন একজন নারী বুদ্ধ যিনি প্রজ্ঞাপারমিতা।Lu, Zhao-lin. “Representing Prajñāpāramitā in Tibet and the Indian Himalayas . The iconographic concept in the Temples of Nako , rKyang bu and.” (2013). প্রজ্ঞাপারমিতা মহাযান ও বজ্রযান ঐতিহ্যে সর্বোচ্চ প্রজ্ঞা, যা বুদ্ধত্বের দিকে নিয়ে যায় এবং বুদ্ধত্বের স্বতঃস্ফূর্ত উৎস। প্রজ্ঞাপারমিতা দেবী প্রজ্ঞাপারমিতা সূত্রের সারমর্ম। সূত্র মতে, তিনি সংভোগকায় বুদ্ধ, এবং বুদ্ধের মাতা বা মহান মাতা হিসেবে বিবেচিত।Shaw, Miranda (2006). Buddhist Goddesses of India, p. 166. Princeton University Press.Apple, James B. "Prajñaparamita", in Encyclopedia of Indian Religions, ed. by Arvind Sharma (2019). Springer.  তিনি বজ্রযানের কেন্দ্রীয় ব্যক্তিত্ব এবং বিভিন্ন সূত্র ও তন্ত্র বৌদ্ধ উৎসগুলিতে উপস্থিত হন, যেমন হৃদয়সূত্র,  সাধনমালা, নিশ্পন্নযোগাবলী, চণ্ডমহারোশণ তন্ত্র,  ধারণীসমুচ্চয়, আর্যমঞ্জুশ্রীমূলকল্প ও বৈরোচনসম্বোধি সূত্র।  প্রজ্ঞাপারমিতা দেবীকে ৯ম থেকে ১২শ শতাব্দীর মধ্যে ভারতীয় বৌদ্ধ শিল্পে ব্যাপকভাবে চিত্রিত করা হয়েছে, বিশেষ করে পাল সাম্রাজ্যের শিল্পে। জাভা, কম্বোডিয়া, তিব্বত এবং হিমালয়ের মতো অন্যান্য অঞ্চলের বৌদ্ধ শিল্পেও তাকে ব্যাপকভাবে পাওয়া যায়। হিমালয় ও তিব্বতি শিল্প তাকে বোধিসত্ত্ব বা বুদ্ধ হিসাবে চিত্রিত করতে পারে।   তথ্যসূত্র   বিষয়শ্রেণী:বুদ্ধ বিষয়শ্রেণী:বৌদ্ধ দেবী
থাম্ব|একটি কাঠের বইধারক, যা রেহাল বা তাওলা নামের পরিচিত  রেহাল (; ; ), তাওলা () বা কথ্য ভাষায় কুরআন স্ট্যান্ড হলো একটি ইংরেজি X-আকৃতির ভাজযোগ্য গ্রন্থধারক, যেখানে কোনো গ্রন্থ (বিশেষত ধর্মগ্রন্থ) রেখে পাঠ করা হয়। সহজে বহনযোগ্যতার ও রাখার সুবিধার্থে একে ভাঁজ করে ফেলা যায়। প্রধানত মুসলিম, শিখ ও হিন্দু ধর্মাবলম্বীরা এ ধরনের ধারক ব্যবহার করেন। মূলত কাঠ দিয়ে তৈরি হলেও, ক্রমশ প্লাস্টিক প্রভৃতি উপাদানে তৈরি রেহালও জনপ্রিয় হচ্ছে। প্রধানত ধর্মগ্রন্থকে (মুসলিমদের কুরআন, হিন্দুদের রামায়ণ ও শিখদের জপজি সাহিব প্রভৃতি) মেঝে থেকে উপরে ধরে রেখে মর্যাদা সমুন্নত রাখার উদ্দেশ্যে আরব ও উপমহাদেশীয় দেশসমূহে ঐতিহাসিকভাবে রেহাল ব্যবহৃত হয়ে আসছে।   ব্যুৎপত্তি  “রেহাল” শব্দটি আরবি রাহল () থেকে এসেছে, যার অর্থ “উটের পিঠের জিন”। খোলা রেহালের সাথে এই ধরনের জিনের সাদৃশ্যের জন্য এরূপ নামকরণ করা হয়েছে।   ইতিহাস  শতাব্দীর পর শতাব্দী ধরে মুসলিম বিশ্বে তেলাওয়াতের সময় কুরআন রাখার জন্য রেহাল ব্যবহৃত হয়ে আসছে। বিভিন্ন মসজিদে এদের সবচেয়ে গুরুত্বপূর্ণ আসবাব হিসেবে বিবেচনা করা হয়। আরবি ক্যালিগ্রাফি বা ফুলেল আরাবেস্ক মোটিফে নকশা রেহালে খোদাই করা হয়। রেহালের নকশা ও আকৃতি দেখে বোঝা যায়, এগুলো প্রাচীন মিশরে ব্যবহৃত ভাঁজযোগ্য চেয়ারের ধারণা থেকে আবির্ভূত হয়েছে।   চিত্রশালা    টীকা    তথ্যসূত্র   বিষয়শ্রেণী:ইসলামি সংস্কৃতি বিষয়শ্রেণী:হিন্দু সংস্কৃতি বিষয়শ্রেণী:শিখ সংস্কৃতি বিষয়শ্রেণী:ধর্মীয় আসবাব বিষয়শ্রেণী:ইসলামি পরিভাষা
বিজয় সরণি ফোয়ারা বাংলাদেশ রাজধানীর ঢাকা তেজগাঁও পুরাতন বিমানবন্দরের পাশে বিজয় সরণি মোড়ে অবস্থিত একটি পানির ফোয়ারা। এই ফোয়ারার দেয়ালে অঙ্কিত রয়েছে গ্রাম বাংলার আবহমান  ঐতিহ্য ও বাংলাদেশ  বিজয়ের ইতিহাস। ফোয়ারাটি আশির দশকের শেষ নাগাদ  নির্মাণ করা হয়।  ইতিহাস ফোয়ারাটি  নকশা করেন শিল্পী জি এম রাজ্জাক। ফোয়ারার চারপাশের ম্যুরাল নকশা করেন শিল্পী সৈয়দ লুৎফুল হক। আর ম্যুরালের কাজ করেন তৎকালীন তরুণ ভাস্কর মুকুল মুকসুদ্দীন ও হিমাংশু। এটি  ১৯৮৭-৮৮ সালের মধ্যে ফোয়ারটির সম্পূর্ণ  কাজ সমাপ্ত হয়।  নকশা বিজয় সরণি  রাস্তার মোড়ে গোলাকার জলাশয়ের মাঝখানে যে  পানির ওপর লাল-সবুজ দুটি দেয়াল রয়েছে। এর পাশে সবুজ দেয়ালের বৃত্তাকার খালি অংশ লাল রঙের দেয়াল। মনে হয় দুই দেয়াল মিলে  অসংখ্য জাতীয় পতাকায় আচ্ছাদিত  ফোয়ারাটি। তার ওপর সাতটি লাল স্তম্ভ সাত বীরশ্রেষ্ঠর প্রতীকী হিসেবে দেওয়া। তথ্যসূত্র  বিষয়শ্রেণী:বাংলাদেশের ফোয়ারা বিষয়শ্রেণী:ঢাকার ভবন ও স্থাপনা
ডান|থাম্ব|250x250পিক্সেল|ভেরগারার ঐতিহাসিক বাসগৃহের দৃশ্য ডান|থাম্ব|250x250পিক্সেল|ভেরগারার কেন্দ্র ভেরগারা (; ) স্পেনের উত্তরে বাস্ক স্বায়ত্তশাসিত সম্প্রদায়ের গিপুজকোয়া প্রদেশে অবস্থিত একটি শহর ও পৌরসভা ।  ভেরগারা ছিল রিয়েল সোসিয়েদাদ বাসকনগাদা দে আমিগোস দেল পাইস ("দেশের বন্ধুদের রাজকীয় বাস্ক সমিতি") দ্বারা পরিচালিত শিক্ষার একটি আলোকিত কেন্দ্র। এখানে হুয়ান হোসে এলুইয়ার এবং ফাউস্টো এলুইয়ার ভ্রাতৃদ্বয় টাংস্টেন আবিষ্কার করেন।A Chemical Analysis of Wolfram and Examination of a New Metal, which enters into its Composition, By Don John Joseph and Don Fausto de Luyart, Translated from the Spanish by Charles Cullen, Esc.  কার্লিস্ট যুদ্ধের সময়, এটি কার্লিস্টদের রাজধানী এবং রাজসভা হিসেবে ছিল। এখানেই ভেরগারার রাজপুত্র রাফায়েল মারোতো এবং বালডোমেরো এসপার্টেরোর মধ্যে হওয়া ভেরগারা সম্মেলনের প্রতীকী চুক্তিটি সেই যুগের প্রধান এই যুদ্ধকে সমাপ্তির দিকে নিয়ে গিয়েছিল।   তথ্যসূত্র    বহিঃসংযোগ    অফিসিয়াল ওয়েবসাইট    বার্নার্দো এস্টোরনেস লাসা - আউনামেন্ডি এনসাইক্লোপিডিয়া (ইউস্কোমিডিয়া ফান্ডাজিওআ)   ল্যাবরেটরিয়াম বারগারা - ইউরোপিয়ান ফিজিক্যাল সোসাইটি ঐতিহাসিক সাইট  বিষয়শ্রেণী:গিপুজকোয়ার পৌরসভা
রুর্কি কাসবা () ভারতের পাঞ্জাব রাজ্যের পাতিয়ালা জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে রুর্কি কাসবা শহরের জনসংখ্যা হল ৮১৮৬ জন। এর মধ্যে পুরুষ ৫৫% এবং নারী ৪৫%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে রুর্কি কাসবা এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর বিষয়শ্রেণী:পাতিয়ালা জেলার শহর ও নগর
ভুটানে পতিতাবৃত্তি বেআইনি, কিন্তু ভুটানের অনেক সীমান্তবর্তী শহরে মানুষ প্রকাশ্যে পতিতা বাণিজ্য করে থাকে।   পতিতা  স্বাস্থ্য মন্ত্রনালয়ের তথ্য থেকে অনুমান করা হয় যে ভুটানে ৪০০ থেকে ৫০০ জন মহিলা পতিতাবৃত্তির সাথে জড়িত। তাদের অধিকাংশই এসেছে দরিদ্র পরিবার থেকে। তারা গোপন পেশা হিসেবে পতিতাবৃত্তি করে। তাদের অধিকাংশের দ্বিতীয় ও প্রকাশ্য পেশা রয়েছে। তবে ভুটানে পেশাদার পতিতা রয়েছে।  তাদের মধ্যে বিদ্যালয়গামী নারীরাও আছে।   মানবপাচার  ভুটানের সীমান্তবর্তী অঞ্চলে মানবপাচার বিশেষত নারী ও শিশুপাচারের ঘটনা ঘটে। ভারত, নেপাল ও বাংলাদেশসহ বিভিন্ন দেশ থেকে নারীপাচার হয়ে ভুটানে এসে পতিতাবৃত্তির সাথে জড়িয়ে পড়ে।   বোমেনা প্রথা  ভুটানের প্রত্যন্ত অঞ্চলে বোমেনা প্রথা লক্ষ্য করা যায়। মূলত পূর্ব ভুটান তথা প্রত্যন্ত অঞ্চলগুলোতেই এই রীতির প্রচলন রয়েছে। প্রথা অনুসারে, ভুটানের পুরুষেরা রাতের অন্ধকারে মেয়ের সন্ধানে বের হয়। তারা কোন মেয়েদের ঘরে ঢুকে যায় ও তাদের শারীরিক সম্পর্ক স্থাপন করে। যদি পরের দিন সূর্যোদয় পর্যন্ত সেই পুরুষ উক্ত মহিলার ঘরে অবস্থান করে, তবে ছেলে ও মেয়ের দুই পরিবারের সম্মতিতে তাদের বিয়ে দেওয়া হয়। কিন্তু যদি ভোরের আলো ফোটার আগেই সেই পুরুষ ঘর ছেড়ে চলে যায়, তবে সেই মহিলার পরিবার পুরুষটিকে কোন দোষ দিতে পারে না।   আইন  ভুটানের পেনাল কোড (পিসিবি), ২০০৪ এর ৩৭৩ ধারায় বলা হয়েছে যে, একজন পতিতা অভিযুক্তকে পতিতাবৃত্তির অপরাধে দোষী সাব্যস্ত করা হবে, যদি অভিযুক্ত ব্যক্তি কাউকে পতিতাবৃত্তির প্রস্তাব দেয়, অন্য কোন ব্যক্তির সাথে টাকা বা সম্পত্তির বিনিময়ে যৌন সম্পর্কে জড়িয়ে পড়ে, বা জড়িত হতে সম্মত হয়। ৩৭৪ ধারায় বলা হয়েছে, পতিতাবৃত্তির অপরাধ একটি অপকর্ম হিসেবে চিহ্নিত হবে।   আরো দেখুন   বাহরাইনে পতিতাবৃত্তি  কাতারে পতিতাবৃত্তি  তুরস্কে পতিতাবৃত্তি  ইসরায়েলে পতিতাবৃত্তি   তথ্যসূত্র   বিষয়শ্রেণী:দেশ অনুযায়ী পতিতাবৃত্তি বিষয়শ্রেণী:ভুটানে পতিতাবৃত্তি বিষয়শ্রেণী:ভুটানি সমাজ বিষয়শ্রেণী:এশিয়ায় পতিতাবৃত্তি
নিমন্ত্রণ তরুণ মজুমদার পরিচালিত ১৯৭১ সালের বাংলা ভাষার ভারতীয় নাট্য চলচ্চিত্র। বিভূতিভূষণ বন্দ্যোপাধ্যায়ের অরন্ধনের নিমন্ত্রণ গল্প অবলম্বনে চলচ্চিত্রটির চিত্রনাট্য লিখেন তরুণ মজুমদার। এতে শ্রেষ্ঠাংশে অভিনয় করেন সন্ধ্যা রায়, অনুপ কুমার, নন্দিনী মালিয়া, ও কালী বন্দ্যোপাধ্যায়। চলচ্চিত্রটির সঙ্গীত পরিচালনা করেন হেমন্ত মুখোপাধ্যায়। চলচ্চিত্রটি ১৯৭১ সালের ২১শে মে মুক্তি পায়। এটি ১৯তম জাতীয় চলচ্চিত্র পুরস্কারে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক-সহ দুটি বিভাগে ও ৩৫তম বার্ষিক বিএফজেএ পুরস্কারে শ্রেষ্ঠ ভারতীয় চলচ্চিত্র, শ্রেষ্ঠ পরিচালক (তরুণ), শ্রেষ্ঠ অভিনেত্রী (সন্ধ্যা)-সহ চারটি বিভাগে পুরস্কার অর্জন করে।  অভিনয়শিল্পীদল  সন্ধ্যা রায় - কুমি  অনুপ কুমার - হীরু  নন্দিনী মালিয়া - সুরো  কালী বন্দ্যোপাধ্যায় - দয়াল দত্ত  পাহাড়ী সান্যাল - সুরোর বাবা  জহর রায় - ডাক্তার  সন্ধ্যা রাণী - কুমুদিনীর মা  অজিত বন্দ্যোপাধ্যায় - হীরুর মামা  অপর্ণা দেবী - হীরুর মা  জ্ঞানেশ মুখোপাধ্যায় - মাঝি  অরুণ মুখোপাধ্যায় - ডাক্তার  হরিধন মুখোপাধ্যায় - ঘটক  সঙ্গীত নিমন্ত্রণ চলচ্চিত্রের সঙ্গীত পরিচালনা করেন হেমন্ত মুখোপাধ্যায়। এতে রবীন্দ্রনাথ ঠাকুরের লেখা ও সুরকৃত একটি গান ব্যবহৃত হয়েছে।  পুরস্কার  বছর পুরস্কার বিভাগ মনোনীত ফলাফল  ১৯৭২ ১৯তম জাতীয় চলচ্চিত্র পুরস্কার শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক তরুণ মজুমদার   শ্রেষ্ঠ পুরুষ নেপথ্য কণ্ঠশিল্পী হেমন্ত মুখোপাধ্যায়  ৩৩তম বার্ষিক বিএফজেএ পুরস্কার শ্রেষ্ঠ ভারতীয় চলচ্চিত্র নিমন্ত্রণ   শ্রেষ্ঠ পরিচালক তরুণ মজুমদার  শ্রেষ্ঠ অভিনেত্রী সন্ধ্যা রায়  শ্রেষ্ঠ চিত্রগ্রাহক শক্তি বন্দ্যোপাধ্যায়    তথ্যসূত্র    বহিঃসংযোগ     বিষয়শ্রেণী:১৯৭১-এর চলচ্চিত্র বিষয়শ্রেণী:১৯৭০-এর দশকের নাট্য চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:তরুণ মজুমদার পরিচালিত চলচ্চিত্র বিষয়শ্রেণী:হেমন্ত মুখোপাধ্যায় সুরারোপিত চলচ্চিত্র বিষয়শ্রেণী:বিভূতিভূষণ বন্দ্যোপাধ্যায়ের সৃষ্টিকর্ম অবলম্বনে চলচ্চিত্র বিষয়শ্রেণী:শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
টাঙ্গমুরি, খাসি ভাষায় কা টাঙ্গমুরি, হল উত্তর-পূর্ব ভারতের মেঘালয় রাজ্যের হায়নিউ ট্রেপ জনজাতি দ্বারা ব্যবহৃত দুটি রীডযুক্ত একটি শাঙ্কব ছিদ্রের বায়ু-যন্ত্র।  এই বাদ্যযন্ত্রটি নানা ঐতিহ্যবাহী নৃত্য এবং অন্যান্য ঐতিহ্যবাহী অনুষ্ঠানের জন্য ব্যবহৃত হয়। এর মধ্যে একটি হল আদিবাসী ধর্ম অনুসারে শবদাহকার্য নিয়াম খাসি । টাঙ্গমুরি বাজান হলে খুব উচ্চ কম্পাঙ্কের শব্দ সৃষ্টি হয়।   বর্ণনা  যন্ত্রটিতে ১৫ সেন্টিমিটার দীর্ঘ শাঙ্কব ছিদ্রের (কাঠের ঘণ্টাও বলা হয়) নল আছে, যেটি একটি কাঠের টুকরো দিয়ে তৈরি। এছাড়া আছে একটি মুখনল এবং একটি কাঠের নল। কাঠের নলটি প্রায় ২০ সেন্টিমিটার দীর্ঘ এবং তাতে সাতটি আঙুলের ছিদ্র থাকে। শাঙ্কব নলটি কাঠের নলের সঙ্গে চাপ দিয়ে সংযুক্ত করা হয়। একটি ঘাসের নালিকা, যেটি এক প্রান্তে সরু এবং অন্য প্রান্তে প্রশস্ত, মুখনলের মধ্যে ঢোকানো হয়। এর পরে সরু প্রান্তটি একটি সরু ধাতব দণ্ডের ভিতরে প্রবেশ করানো হয় যেটিকে মূল কাঠের নলের সাথে সংযুক্ত করা হয়।   ব্যবহার মেঘালয়ে টাঙ্গমুরিকে বাদ্যযন্ত্রের রানী হিসাবে উল্লেখ করা হয় এবং সেখানে এটি ব্যাপকভাবে পরিবেশন করা হয়। জয়ন্তিয়া পাহাড় এবং আশেপাশের অঞ্চলের খাসিয়াদের মধ্যে কা শাদ নং ক্রেম নামক ধর্মীয় নৃত্যের সময় টাঙ্গমুরি বাজানো হয়। এছাড়াও অন্যান্য চিরাচরিত আচারের অংশ হিসেবে এই বাদ্যের ব্যবহার আছে।  কা শাদ নং ক্রেম অথবা কা পমব্লাং ওংক্রেম খাসিয়াদের সর্বাধিক গুরুত্বপূর্ণ উৎসব। মূলত এটি দেবী কা ব্লেই সিনশারের জন্য একটি ধন্যবাদ জ্ঞাপন উদ্‌যাপন। এই ধন্যবাদ উৎসব চলাকালীন টাঙ্গমুরি বাদন একটি গুরুত্বপূর্ণ উপকরণ।  ছবিঘর  তথ্যসূত্র  বিষয়শ্রেণী:ভারতীয় বাদ্যযন্ত্র বিষয়শ্রেণী:কাষ্ঠশুষিরযন্ত্র
খুলনা বিভাগ ক্রিকেট দল () বাংলাদেশে খুলনা বিভাগ অঞ্চলের প্রতিনিধিত্বমূলক একটি প্রথম শ্রেণীর ক্রিকেট দল।২৪লাইফনিউজ  ক্লাবটি খুলনায় খুলনা বিভাগীয় স্টেডিয়ামে তার স্থানীয় মাঠে সবচেয়ে বেশি ক্রিকেট খেলে থাকেন।   সম্মান   জাতীয় ক্রিকেট লীগ (৩) - ২০০২-০৩, ২০০৭-০৮, ২০১২-১৩, ২০১৫-১৬  ওয়ানডে ক্রিকেটে লীগ (১) - ২০০২-০৩  মৌসুম  মৌসুম  প্রথম শ্রেণী  সীমিত ওভার ২০০০-০১  ৪র্থ ২০০১-০২  ৫ম  ৫ম ২০০২-০৩  ১ম  ১ম ২০০৩-০৪  ৩য়  ৩য় ২০০৪-০৫  ৩য়  ৩য় ২০০৫-০৬  ৬ষ্ঠ  ৬ষ্ঠ ২০০৬-০৭  ৬ষ্ঠ  ৬ষ্ঠ ২০০৭-০৮  ১ম  ৩য় ২০০৮-০৯  ৩য়  ৪র্থ ২০০৯-১০  ৪র্থ  অনুষ্ঠিত হয়নি ২০১০-১১  ৫ম  ৪র্থ ২০১১-১২  ২য়  অনুষ্ঠিত হয়নি ২০১২-১৩  ১ম ২০১৩-১৪  ৪র্থ ২০১৪-১৫  ২য় ২০১৫-১৬  ১ম  রেকর্ডসমূহ ২০১৪-১৫ মৌসুমের শেষে খুলনা বিভাগ ১৩২টি প্রথম-শ্রেনির ম্যাচ খেলা হয়েছে; যেখানে ৪২টি জয়, ৩৮টি হার এবং ৫২টি ড্র করেছে। The highest score is 203 not out by Tushar Imran in an innings victory over Rajshahi Division in 2014-15. The best innings bowling figures are 9 for 84 and 9 for 91, both by Abdur Razzak. Razzak also has the best match figures of 15 for 193 (8 for 123 and 7 for 70), against Barisal Division in 2011-12.   তথ্যসূত্র    বহিঃসংযোগ   CricketArchive re Bangladesh  CricInfo re Bangladesh  বিষয়শ্রেণী:বাংলাদেশের প্রথম-শ্রেণীর ক্রিকেট দল বিষয়শ্রেণী:বাংলাদেশে ক্রিকেট বিষয়শ্রেণী:১৯৯৯-এ বাংলাদেশে প্রতিষ্ঠিত
ইউনাইটেড পিপলস ডেমোক্রেটিক ফ্রন্ট (গণতান্ত্রিক), সংক্ষেপে ইউপিডিএফ (গণতান্ত্রিক), হলো বাংলাদেশের পার্বত্য চট্টগ্রাম-ভিত্তিক একটি রাজনৈতিক দল এবং সশস্ত্র আঞ্চলিক বাহিনী। দলটি গণতান্ত্রিক ও শান্তিপূর্ণভাবে পার্বত্য চট্টগ্রামের স্বায়ত্তশাসন প্রতিষ্ঠার দাবি করে থাকে।   ইতিহাস  ২০১৭ সালের ১৫ নভেম্বর তপন জ্যোতি চাকমার নেতৃত্বে ইউনাইটেড পিপলস ডেমোক্রেটিক ফ্রন্ট (ইউপিডিএফ) ভেঙে নতুন দল "ইউনাইটেড পিপলস ডেমোক্রেটিক ফ্রন্ট (গণতান্ত্রিক)" গঠন করা হয়। তপন জ্যোতি চাকমা ও তার অনুসারীরা ইউপিডিএফ পার্বত্য চট্টগ্রামের স্বায়ত্তশাসনের দাবি আদায়ের উদ্দেশ্যে কাজ না করে, নেতাদের ব্যক্তিগত স্বার্থ উদ্ধারে কাজ করছে বলে অভিযোগ করেন। ২০১৮ সালে দ্য ডেইলি স্টার-এ প্রকাশিত একটি প্রতিবেদন অনুসারে, ছয় মাসের মধ্যে খাগড়াছড়ি ও রাঙ্গামাটি জেলায় অন্তত চারজন ইউপিডিএফ (গণতান্ত্রিক) নেতাকে হত্যা করা হয়েছে।  ২০১৮ সালের ৪ মে জেএসএস (এমএন লারমা)-এর নিহত সহ-সভাপতি শক্তিমান চাকমার শেষকৃত্য অনুষ্ঠানে যাওয়ার পথে বন্দুকধারীদের গুলিতে তপন জ্যোতি চাকমাসহ আরও চারজন নিহত হন।  ২০১৮ সালের ২৮ মে বাঘাইছড়ি উপজেলার করল্যাছড়িতে অজ্ঞাত কয়েকজন বন্দুকধারীর গুলিতে তিনজন ইউপিডিএফ সদস্য নিহত হন। ইউপিডিএফ এই হত্যার জন্য জেএসএস-এমএন লারমাকে দায়ী করে।   তথ্যসূত্র   বিষয়শ্রেণী:২০১৭-এ বাংলাদেশে প্রতিষ্ঠিত বিষয়শ্রেণী:২০১৭-এ প্রতিষ্ঠিত রাজনৈতিক দল বিষয়শ্রেণী:বাংলাদেশের রাজনৈতিক দল বিষয়শ্রেণী:বাংলাদেশের সংখ্যালঘুদের রাজনৈতিক দল
আব্দুল মুত্তাকিম চৌধুরী (জন্ম: ১৯২৯) বাংলাদেশের মৌলভীবাজার জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন পূর্ব-পাকিস্তান প্রাদেশিক পরিষদের সদস্য, তৎকালীন গণপরিষদ সদস্য ও তৎকালীন সিলেট-১৩ আসনের সংসদ সদস্য ছিলেন।   প্রাথমিক জীবন  আব্দুল মুত্তাকিম চৌধুরী মৌলভীবাজারের কুলাউড়ার হাজীপুরে জন্মগ্রহণ করেন। তার পিতা তজম্মল আলী চৌধুরী।   রাজনৈতিক জীবন  আব্দুল মুত্তাকিম চৌধুরী পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭০ সালে তৎকালীন পূর্ব পাকিস্তান প্রাদেশিক পরিষদ নির্বাচনে তিনি আওয়ামীলীগের প্রার্থী হিসেবে এমএলএ নির্বাচিত হন। ১৯৭১ সালে মুক্তিযুদ্ধের সংগঠক হিসেবে তিনি ভূমিকা রাখেন। স্বাধীন বাংলাদেশে তিনি গণপরিষদ সদস্য ছিলেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন সিলেট-১৩ আসন থেকে সংসদ সদস্য নির্বাচিত হন।  চৌধুরী বাংলাদেশের সংবিধানের খসড়া কমিটির সদস্য ছিলেন। তিনি বাংলাদেশের সংবিধানে এমন একটি বিধান রাখার পক্ষে যুক্তি দিয়েছিলেন যে সংসদ সদস্যদের দল থেকে বহিষ্কার করা হলে সংসদ থেকেও তাদের বহিষ্কারের অনুমতি দেওয়া হয়।  স্বাধীনতার পর তিনি জাপান ও জার্মানীতে বাংলাদেশের রাষ্ট্রদুত হিসেবে দায়িত্ব পালন করেন।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:মৃত্যুর সাল অনুপস্থিত বিষয়শ্রেণী:মৌলভীবাজার জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:পাকিস্তান প্রাদেশিক পরিষদের সদস্য বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:মৌলভীবাজার জেলার আইনজীবী বিষয়শ্রেণী:পাকিস্তান জাতীয় পরিষদ সদস্য ১৯৬২-১৯৬৫ বিষয়শ্রেণী:জাপানে বাংলাদেশের রাষ্ট্রদূত বিষয়শ্রেণী:পূর্ব পাকিস্তানের ব্যক্তি বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:২০শ শতাব্দীর পাকিস্তানি আইনজীবী বিষয়শ্রেণী:দক্ষিণ কোরিয়ায় বাংলাদেশের রাষ্ট্রদূত বিষয়শ্রেণী:জার্মানিতে বাংলাদেশের রাষ্ট্রদূত বিষয়শ্রেণী:আরব বংশোদ্ভূত বাংলাদেশী ব্যক্তি বিষয়শ্রেণী:১৯২৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
ভারতের উত্তরপূর্ব সীমান্তে অবস্থিত অরুণাচল প্রদেশ রাজ্যের অরুণাচলি রন্ধনশৈলী তার নিজস্ব বৈশিষ্ট্য নিয়ে ভারতীয় রন্ধনশৈলী তালিকায় বিদ্যমান। অরুণাচলীদের খাবারের ধরন উপজাতীয় প্রভাব অনুসারে অঞ্চলভেদে পরিবর্তিত হয়। অরুণাচলের প্রধান উপজাতি গোষ্ঠীরা হল পতানি, চুকি, আদি এবং নিশি এবং এদের নিজস্ব গৃহস্থালির রন্ধন অরুণাচলি রন্ধনশৈলীতে বিশেষ প্রভাব ফেলেছে।  উত্তর-পুর্বে‌র অন্যান্য সীমান্তবর্তী‌ রাজ্যের মতো গাঁজন পদ্ধতিতে প্রস্তুত খাবার ও পানীয় অরুণাচলে বিশেষ জনপ্রিয়। গাঁজানো চাল বা বাজরা থেকে তৈরি আপং হল অরুণাচল প্রদেশের একটি জনপ্রিয় মদ্যপ পানীয়। বিভিন্ন স্বাদের বিভিন্ন প্রকার চাল গেঁজিয়ে মদ প্রস্তুতিতে অরুণাচলিরা সিদ্ধহস্ত।  অরুণাচলের প্রধান খাদ্য হল ভাত। ভাতের সাথে মাছ, মাংস (লুক্টার) এবং অনেক সবুজ শাকসবজির পদ পরিবেশিত হয়। এই রাজ্যে বিভিন্ন জাতের ধান খাদ্যবস্তু হিসাবে গৃহীত হয় ও বিভিন্ন খাদ্য ও পানীয় প্রস্তুতির উপকরন হিসাবে ব্যবহার হয়য়। সব্জীর মধ্যে অরুনালে লেটুস সবচেয়ে সহজলভ্য এবং অরুণাচলিদের অত্যন্ত পছন্দের সবজি। লেটুসের মধ্যে আদা, ধনে ও কাঁচা মরিচ এবং চিমটি লবণ দিয়ে তা সিদ্ধ করে অরুণাচলিরা একধরনের খাদ্যপদ প্রস্তুত করে যা স্থানীয়ভাবে বেশ জনপ্রিয়। অরুণাচলিরা পাতায় মুড়িয়ে ভাত সিদ্ধ করে এক ধরণের রাইস কেক প্রস্তুত করে। রান্না করা ভাত সংরক্ষণ করার এটি একটি জনপ্রিয় উপায়। তিরাপ এবং চাংলাং-এর মতো পূর্বাঞ্চলীয় জেলাগুলিতে খাবার তৈরির পদ্ধতিতে কিছু ভিন্ন বৈশিষ্ট্য দেখা যায়।  অরুণাচলের স্থানীয় অনেক অনেক বন্য লতা ও গুল্ম স্থানীয় লোকেরা খাদ্য হিসাবে গ্রহন করে। শুকনো বাঁশের অংকুর রান্নায় ব্যাপকভাবে ব্যবহৃত হয়। তাজা বাঁশের অংকুরুও খাদ্য উপাদান হিসাবে বিশেষ জনপ্রিয়।  বন্য পাখি এবং প্রাণী তাদের খাদ্যতালিকার একটি বড় অংশ ছিল, কিন্তু শিকারের উপর আধুনিক বিধিনিষেধের ফলে তারা এখন শিকারী প্রানী ভক্ষন করতে অসমর্থ‌।   তথ্যসূত্র   বিষয়শ্রেণী:অরুণাচল প্রদেশের সংস্কৃতি বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতীয় রন্ধনশৈলী
আদ দাহি জেলা () ইয়েমেনের আল হুদায়দাহ গভর্নরেতের একটি জেলা। ২০০৩ সালে জেলাটির জনসংখ্যা ছিল ৫৪,৫০৩ জন।   ভূগোল  এই জেলায় জাবাল আল মাহারিক, জাবাল আল মিনজারাহ, জাবাল আল কাহিরি, কাব্বাত আল হামরা এবং কাব্বাত আল মানসাবাহ এবং ওয়াদিস ওয়াদি আল মুসাইয়াহ, ওয়াদি কুশর এবং ওয়াদি নামির পর্বতগুলো অবস্থিত।   তথ্যসূত্র   বিষয়শ্রেণী:আল হুদায়দাহ গভর্নরেটের জেলা